ΓΡΑΠΤΗ ΕΡΩΤΗΣΗ E-2618/02

υποβολή: Michl Ebner (PPE-DE)και Giacomo Santini (PPE-DE) προς την Επιτροπή

(18 Σεπτεμβρίου 2002)

Θέμα: Οδηγία σχετικά με τα βουνά

Τα Ηνωμένα Έθνη έχουν ανακηρύξει το έτος 2002 Παγκόσμιο έτος βουνών: Παντού πραγματοποιούνται ποικίλες πολιτιστικές εκδηλώσεις και ενημερωτικές εκστρατείες πουπογραμμίζουν τη σημασία του βουνού όχι μόνο ως οικονομικού πόρου αλλά και ως χώρου όπου ζουν πολλά είδη χλωρίδας και πανίδας. Ωστόσο, για το βουνό δεν διατίθενται ακόμη οι ενισχύσεις καθώς και τα χρηματοδοτικά και νομικά μέσα που θα χρειαζόταν για να αντιμετωπίσει φαινόμενα όπως η ερήμωση και οι οικολογικές καταστροφές.

Λαμβάνονταςπόψη τη σημασία του βουνού, δεν θα ήταν σκόπιμο να θεσπισθεί κανονιστική ρύθμιση που θα επιτρέπει την προστασία του βουνού τόσο από οικονομική όσο και από νομική άποψη, ώστε, με τον τρόπο αυτό, να διαφυλαχθεί ένα ιδιαιτέρως σπουδαίο τμήμα της φυσικής μας κληρονομιάς·

Η Ευρωπαϊκή Επιτροπή δεν θεωρεί, προς το σκοπό αυτό, απαραίτητη την κατάρτιση οδηγίας σχετικά με το βουνό και τις ορεινές ζώνες·

Απάντηση του κ. Barnier εξ ονόματος της Επιτροπής

(31 Οκτωβρίου 2002)

Οι ανάγκες των ορεινών περιοχών έχουν ήδη αποτελέσει αντικείμενο πολλών κοινοτικών πολιτικών, ειδικά της περιφερειακής πολιτικής και της Κοινής Γεωργικής Πολιτικής.

Έτσι, όσον αφορά την περιφερειακή πολιτική, το 95 % των ορεινών περιοχών είναι επιλέξιμες για κοινοτικές ενισχύσεις κατά τη διάρκεια αυτής της περιόδου προγραμματισμού στο πλαίσιο του στόχου 1. Στο πλαίσιο αυτών των κοινοτικών παρεμβάσεων προβλέπονται ειδικές δράσεις για την αξιοποίηση των δυνατοτήτων του βουνού, για τη μείωση των μειονεκτημάτων, όπως είναι το φαινόμενο της μείωσης του πληθυσμού, και η εξασφάλιση της διαρκούς ανάπτυξης.

Εξάλλου, οι κοινοτικές πρωτοβουλίες Interreg III και Leader+ αποτελούν προνομιακά μέσα για τις ορεινές περιοχές. Στο μέρος Β Διεθνής συνεργασία του Interreg IIIπάρχει ένα κεφάλαιο που αναφέρεται στην ύπαρξη ενός Αλπικού χώρου. Το πρόγραμμα που έχει τον τίτλο Αλπικός χώρος καλύπτει ολόκληρο το έδαφος των Άλπεων και της σύμβασης των Άλπεων, δηλαδή τη Γερμανία, τη Γαλλία, την Ιταλία, την Ελβετία (με τις δικές της ομοσπονδιακές πιστώσεις), την Αυστρία, τη Σλοβενία και το Λιχτενστάιν.

Εξάλλου, το Leader+ αποτελεί μία ευκαιρία εφαρμογής, στις αγροτικές περιοχές των βουνών, καινοτομικών στρατηγικών ανάπτυξης με την πρωτοβουλία των τοπικών φορέων. Όπως και στην περίπτωση του Leader I και II, πολλές ομάδες τοπικής δράσης, οι οποίες έχουν επιλεγεί στο πλαίσιο του Leader+, βρίσκονται στις ορεινές περιοχές.

Όσον αφορά την πολιτική της αγροτικής ανάπτυξης, η Ένωση διαθέτει ένα ευρύ φάσμα μέτρων τα οποία έχουν ιδιαίτερη σημασία για τις ορεινές περιοχές.

Πρόκειται για τα μέτρα χορήγησης αντισταθμιστικών ενισχύσεων στους γεωργούς των ορεινών περιοχών όπου είναι περιορισμένη η χρήση του εδάφους και το κόστος παραγωγής είναι σαφώς μεγαλύτερο, για τα γεωργοπεριβαλλοντικά προγράμματα, για τα μέτρα στον τομέα της δασοκομίας καθώς και για πολλά άλλα μέτρα που έχουν ως στόχο την ανάπτυξη και την προσαρμογή των αγροτικών περιοχών.

Όσον αφορά το μέλλον, στη δεύτερη έκθεση σχετικά με την οικονομική και κοινωνική συνοχή που εγκρίθηκε στις 30 Ιανουαρίου 2001(1) οι περιοχές με διαρκή γεωγραφικά ή φυσικά μειονεκτήματα, όπως είναι οι ορεινές περιοχές, περιλαμβάνονται μεταξύ των εδαφών που προτείνονται για ενίσχυση στο πλαίσιο της περιφερειακής πολιτικής μετά το 2006. Η Επιτροπή θα δημοσιεύσει συγκεκριμένες προτάσεις ως προς αυτό το θέμα με την τρίτη έκθεσή της σχετικά με τη συνοχή περί τα τέλη του 2003.

Για το λόγο αυτό έχει ξεκινήσει μία μελέτη ώστε να γίνει αντικειμενική διάγνωση της κατάστασης στις ορεινές περιοχές.

(1) COM(2001)24 τελικό.